b'\n_START_ARTICLE_\nEn del forestillinger om rovdyr\n_START_PARAGRAPH_\nEn del forestillinger om rovdyr er en norsk dokumentarteater-forestilling, som ble satt opp av Hedmark Teater. Premieren fant sted 26. september 2008 i V\xc3\xa5ler i Hedmark. Siste forestilling ble holdt p\xc3\xa5 Hamar 7. november 2008._NEWLINE_Samtlige kommuner i Hedmark og noen i Oppland ble bes\xc3\xb8kt. Den ble spilt 36 ganger._NEWLINE_Regiss\xc3\xb8r Aslak Svensgaard Moe har st\xc3\xa5tt for dramatiseringen av et omfattende researchmateriale, innhentet av ham og skuespillerne. De har reist rundt i Hedmark, Oppland og Oslo og pratet med saueb\xc3\xb8nder, jegere, bygdefolk, forsker, skolebarn samt politikere om rovdyr og sauer. Stykket, som ikke er et skuespill i ordin\xc3\xa6r forstand, best\xc3\xa5r av ordrette sitater._NEWLINE_Fem skuespillere st\xc3\xa5r p\xc3\xa5 scenen og gir stemme til de intervjuede p\xc3\xa5 deres egen dialekt eller sosiolekt.'